|  |
| --- |
| Univerza na PrimorskemFakulteta za matematiko, naravoslovje in informacijske tehnologijeOddelek za biodiverziteto |
| **ZAPISNIK SESTANKA** |

|  |  |
| --- | --- |
| **Sestanek je sklical(a)** | **Koordinatorica študijskega programa Varstvo narave dr. Živa Fišer** |

|  |  |
| --- | --- |
| **TEMA SESTANKA** | Praktično usposabljanje za študente – Izmenjava mnenj in izkušenj |

|  |  |  |  |
| --- | --- | --- | --- |
| **Mesto** | Koper, on-line | **Začetek sestanka** | 13:00 |
| **Datum** | 20.6.2022 | **Konec sestanka** | 14:00 |

|  |  |  |  |  |
| --- | --- | --- | --- | --- |
| **Na sestanek vabljeni** | | Mentorji študijskih praks in predstavniki organizacij katere so v preteklosti na prakso že sprejeli študente Varstvene biologije (1. stopnja) in Varstva narave (2. stopnja) | | |
| **Prisotni** | | * dr. Vladimir Ivović (predstojnik Oddelka za biodiverziteto) * dr. Živa Fišer (koodrinatorica študijskega programa Varstvo narave) * Martin Senič (koordinator študijske prakse) * Metka Vidmar (referat za študente) * Bojana Lipej (DOPPS – Društvo za opazovanje in preučevanje ptic Slovenije), * Barbara Ploštajner (Javni zavod Kozjanski park), * Teja Melinc (NLZOH – Nacionalni laboratorij za zdravje, okolje in hrano), * Tina Centrih Genov (ZRSVN – Zavod RS za varstvo narave), * Jure Železnik (MORIGENOS – Slovensko društvo za morske sesalce), * Manica Balant (IBB - The Botanical Institute of Barcelona IBB), * dr. Nataša Mori (NIB – Nacionalni inštitut za biologijo. * Študenti študijskih programov Varstvena biologija in Varstvo narave | |
| **Dnevni red** | 1. **Prestavitev namena dogodka** 2. **Predstavitev praktičnega usposabljanja** 3. **Kratke predstavitve prisotnih organizacij** 4. **Predlogi izboljšav s strani organizacij** 5. **Izkušnje in komentarji prisotnih študentov** 6. **Razno** 7. **Zaključki in usmeritev za naprej** | |
| **POTEK IN REZULTATI SESTANKA** | | |

1. **Prestavitev namena dogodka**

Za uvodni nagovor in kratko predstavitev študijske prakse je poskrbela koordinatorica študijskega programa Varstvo narave dr. Živa Fišer. Pri tem je izpostavila, da je to 1. takšen dogodek in da smo sprejeli odločitev, da bomo v prihodnje organizirali vsaj en takšen dogodek letno (predvidoma v novembru ali decembru), za katerega si želimo, da bi potekalo v živo. Naslednje takšno srečanje je predvideno že za konec letošnjega leta (2022). Predvsem je takšno srečanje pomembno, da se s tistimi, ki se še ne poznamo spoznamo tudi v živo in da trenutno sodelovanje še okrepimo oziroma, da morebiti iz tega nastane tudi kakšno drugačno sodelovanje.

1. **Predstavitev praktičnega usposabljanja**

Predstavitev študijske prakse je izvedel koordinator študijske prakse Martin Senič. Vse, ki bi morda imeli kakšno vprašanje, komentar ali potrebovali kakršnokoli asistenco v povezavi s študijskimi praksami je pozval, da ga kontaktirajo. Na kratko je izpostavil ključne informacije glede opravljanja praktičnega usposabljajnja. Vsak študent mora tekom svojega študija opraviti le to opraviti v obsegu treh tednov (oziroma 120 delovnih ur). Namen študijske prakse je prenos teoretičnega znanja v prakso, ki jo študenti opravljajo v različnih podjetjih ali javnih službah. Vsakemu studentu mora biti znotraj organizacije, kjer opravlja prakso, dodeljen mentor. Dogovori z ustanovami glede možnosti opravljanja prakse so prepuščeni študentom. S tem se poskuša zagotoviti svobodo pri izbiri na katerem področju znotraj biologije in varstva narave bi si posamezen študent želel okrepiti svoje kompetence. Pri tem student pride tudi v prvi stik s potencialnim delodajalcem in delovnim okoljem. Pri tem pridobi boljši vpogled, kako bo morebiti izgledalo njegovo delo po zaključnem študiju in kakšen dodaten kontakt za morebitna nadaljna sodelavanja.

Kar se tiče postopkov v povezavi z opravljanjem prakse je poudaril to, da **študent lahko prične z opravljanjem prakse v organizaciji šele po podpisu dogovora, ki je skelnjen med organizacijo, fakulteto in pa študentom samim.** Ob zaključku prakse vsak student potem odda poročilo in pa potrdilo organizacije o opravljenem praktičnem usposabljanju.

Na hitro je bil predstavljen tudi seznam vseh organizacij, v katerih so študenti VB in VN že opravljali prakso. Od samega nastanka študijskih programov pa do danes se je nabral pester nabor različnih organizacij tako v slovenskem (59 organizacij) kot tudi tujem okolju (30 organizacij). Glede na pester nabor lahko sklepamo, da pripravljenosti organizacij, da naše študente sprejme na prakso, ne manjka. Je pa morda napočil čas za razmislek, kako lahko te izkušnje izboljšamo tako za študente kot tudi za organizacije.

1. **Kratke predstavitve prisotnih organizacij**

Sestanka se je udeležilo 7 organizacij. DOPPS – Društvo za opazovanje in preučevanje ptic Slovenije, Javni zavod Kozjanski park, NLZOH – Nacionalni laboratorij za zdravje, okolje in hrano, ZRSVN – Zavod RS za varstvo narave, MORIGENOS – Slovensko društvo za morske sesalce, IBB – The Botanical Institute of Barcelona, NIB – Nacionalni inštitut za biologijo.

Tina Centrih (ZRSVN). Nazadnje je pri njih prakso opravljala študentka iz UP FAMNIT v letu pred epidemijo. Študenti pri njih lahko vidijo, kako sploh sistem varstva narave deluje v praksi. Pogosti jih preseneti to, da je več sedentarnega dela, kot si sicer predstvaljajo. Študenti so pri njih v vsakem primeru dobrodošli.

Barbara Ploštajner (Javni zavod Kozjanski park). Pri njih sprejemajo na prakso tako študente, kot tudi dijake. Na prakso sprejemajo različne profile, od biologov, krajinskih arhitektov, tudi iz tujine, itd. Z Univerzo v Mariboru so že sodelovali v preteklosti - popisovanje vrst. Želeli bi si okrepiti takšna sodelovanja tudi v prihodnosti.

Jure Železnik (Morigenos). Redno sodelujejo z UP. Vsako leto kar nekaj vključenih študentov. Zaenkrat so z vsemi zadovoljni, pogosto pa se sodeluje nadaljuje tudi po opravljeni praksi. Nekaj študentov pa se z njimi dogovori tudi za opravljanje zaključnih nalog.

Bojana Lipej (DOOPS) je izpostavila, da z UP FAMNIT v povezavi s študijsko prakso sodelujejo že kar nekaj časa in da pri njih prakso opravlja nekje med 3 – 4 študenti letno. Tudi pri njih nekateri delujejo tudi naprej s svojimi zaključnimi nalogami. Pri njih spoznajo različne spektre dela. Od osnovih del, do bolj strokovnega dela. Izpostavila je, da so do sedaj bili vedno zadovoljni s študenti in da je to tudi za njih priložnost, ki se včasih razvije tudi v sodelovanja izven obsega prakse.

dr. Nataša Mori (Oddelka za raziskave organizmov in ekosistemov NIB). Imajo že izkušnje z našimi študenti in sicer precej pozitivne. Delujejo na širokem spektru področij. Terenska biologija, terenski monitoringi različnih skupin, molekularno biologijo, raziskave vodnih ekosistemov.Tudi tukaj se je sodelovanje že nadeljevalo v magistsko nalogo in se je iz tega razvilo res lepo sodelovanje.

Teja Melinc (NLZOH Koper, Oddelek za kemijske analize živil, vod in drugih vzorcev okolja). V preteklosti so na prakso že sprejeli tudi študente iz UP FAMNIT. Narava njihovega dela je za študnte zanimiva, ker spoznajo pri njih celoten potek dela, kar se tiče vzorčenja do same obdelave vzorca, ter pri tem spoznajo večino metod, ki jih opravljajo na njihovem oddelku. Imajo dobre izkušnje s študenti in se veselijo sodelovanja.

Manica Balant. Deluje v Barceloni. Pri njih delujejo različne raziskovalne skupine, kamor lahko vključijo študente. Imajo skupino za evolucijo rastlin, genoma in etnobotaniko. Skupino, ki se ukvarja z invazivnimi rastlinami. In pa entomološka skupino, ki preuskuje interakcije med žuželkami in rastlinami.

1. **Predlogi izboljšav s strani organizacij**
2. **Dovolj zgodnja najava študenta ključno pripomore k boljšemu načrtovanju prakse in s tem h kvalitetnejši in bolj strukturirani izvedbi prakse.**

Predstavniki večine organizicij so izrazili, da je eden izmed večjih problemov to, da jih študenti večinoma zelo pozno kontaktirajo in izrazijo željo po opravljanju prakse pogosto tik pred zdajci. Nekatere organizacije zaradi tega zavrnejo sodelovanje, spet druge sodelovanja ne zavrnejo, a lahko to vpliva na kvaliteto in ustreznost pripravljenih nalog, ki jih bo študent tekom prakse opravljal. Osnovne naloge lahko prevladajo nad strokovnimi. Organizacijam je v interesu, da načrtujejo vključitev študentov v delovne naloge dovolj zgodaj in s tem tudi zagotovijo večjo strokovnost samih nalog, ter jih seznanijo s širšim spektrom dejavnosti s katero se sama organizacija ukvarja.

Pogosto je delo posameznih organizacij vezano na projektno delo, z zelo dinamičnim procesom, kar pa lahko predstavlja oviro za samo vključitev, če ta ni dovolj zgodaj in ustrezno načrtovana. Ker večinoma študenti želijo prakso opravljati med poletnim časom, je bil podan predlog, da bi študenti že jeseni izrazili interes po sodelovanju. S tem bi si zagotovili več priložnosti, ki bi hkrati bile bolj kvalitetne in usmerjene. Poleg tega pa je problem poletja tudi ta, da je osebje pogosto na dopustu, kar pa dodatno vpliva na sam potek prakse in z ustreznim načrtovanje bi tako optimizirali tudi to problematiko.

Dolžina prakse je bila opredeljena kot ustrezna. Časovnica in vsebina se lahko hitro tudi prilagodi. Bolj kot dolžina prakse bo na njeno kvaliteto vplivala ustrezna priprava in pravočasna uskladitev.

UKREPI:

Na podlagi izražene problematike smo takoj po sestanku že prilagodili predmetnik in načrt izvedbe predstavitve praktičnega dela študentom. Po novem bodo s prakso prvič seznanjeni takoj ob začetku prvega semestra in ne ob začetku drugega semestra kot je bilo v navadi sedaj. Dodatno bodo spodbujeni k temu, da si prakso začno iskati takoj. Predvidoma v novembru pa bomo ponovno organizirali srečanje organizacij in študentov. Za študente, ki morajo v posameznem študijskem letu opraviti prakso, bo udeležna teh dogodkov obvezna.

1. **Seznanjenost organizacij z znanjem in kompetencami študentov prav tako vpliva na kvaliteto priprave prakse za posameznega študenta.**

Izpostavjleno je bilo, da bi morale biti organizacije bolje seznanjene s tem, katere kompetence in znanje imajo naši študenti. Trenutno težje ocenijo, kakšne vrste dela jim lahko ponudijo.

UKREPI:

Pripravili bomo povzetek, ki bo namenjen organizacijam in mentorjem praks. Vseboval bo ključne informacije o študijskih programih, predmetniku in kompetencah študentov.

1. **Postopki so prepočasni**

Izpostavljeno je bilo, da bi bilo potrebno pospešiti postopke oziroma jih optimizirati, da bi študenti malo hitreje oziroma pravočasno uredijo dokumentacijo. Praksa študentov namreč pogosto nastopi pred podpisanimi pogodbami.

Metka Vidmar iz referata za študente nam je pojasnila, da je tukaj zopet problem pozna prijava študentov na prakso in s tem posledično tudi pozna oddaja dokumentacija. Iz referata po najboljših močeh poskrbijo, da gre dokumentacija čimprej do ustreznega naslovnika.

UKREPI:

Zagotovo bo na postopke pozitivno do neke mere vplivali že ukrepi pod točko 4a. Dodatna rešitev je morda tudi v bolj strogem pristopu odobritev študentskih vlog in ustrezna seznanitev študentov s samo zaostritvijo postpka. Morebiti, da mora biti ta oddana vsaj mesec ali celo dva pred nastopom sodelovanja z organizacijo. Oddelku je namreč v interesu, da so sporazumi ustrezno podpisani že pred samim nastopom prakse. O samih okrepih moramo še dodatno diskutirati.

1. **Obstaja težava z zavarovanjem za tuje študente. In sicer zavarovanje tujih študentov s strani organizacije ni možno na enak način kot je to možno za slovenske študente. Prav tako se pojavlja težava z zavarovanjem kadar sporazumi niso podpisani pred nastopom prakse.**

Odgovor referata za študente:

UP FAMNIT študentom, ki opravljajo prakso, uredi plačilo prispevka za obvezno zavarovanje za posebne primere zavarovanja in sicer v skladu z zakonom o pokojninskem in invalidskem zavarovanju. To je urejeno za vse študente, ki imajo na študijskih programih predvideno študijsko prakso.

Organizacije so zavezane k plačilu pavšalnega prispevka za zdravstveno zavarovanje in sicer po zakonu o zdravstvenem varstvu in zdravstvenem zavarovanju. Sklenitev sporazuma pred samim začetkom prakse je še posebej pomembna tudi zaradi zavarovanja, ker ga brez sporazuma organizacija ne more urediti. Kar se tiče tujih študentov, ki prakso opravljajo v slovenskih organizacijah, se organizacije soočajo s težavo pri urejanju zavarovanja. Plačilo pavšalnega prispevka namreč ne poteka na enak način kot za slovenske državljane.

Kar se tiče tujih organizacij, se študente usmeri na samo organizacijo, kjer opravljajo prakso. Vsaka država ima svojo zakonodajo glede urejanje področja zavarovanja.

UKREPI:

Eden izmed ukrepov isti kot pod točko 4c. Poleg tega pa morda smiselen predlog komercialnega zavarovanja za tuje študente za obdobje prakse s strani organizacije. Žal je to še vedno neustrezno definirano (»sivo«) prodročje, ki ga zakonodaja ne naslavlja.

1. **Izkušnje in komentarji prisotnih študentov**

**Žal se je na pobudo k komentiranju in deljenju izkušenj odzvala le ena od prisotnih študentkov.** Študenti pričakujejo, da se bodo kaj naučili, žal pa naj bi bilo kar dosti primerov, da se študente uporabi za stranske naloge. Pometanje, čiščenje, delo na blagajni. Skratka, nič koristnega v povezavi s študijskimi vsebinami in programom.

UKREPI:

Spodbujanje k predhodnemu načrtovanju praktičnega usposabljanja med študentom in organizacijo. V nekaterih organizacijah je praksa, da se že predhodno v živo sestanejo in ustrezno dogovorijo o samem poteku. Iz izkušenj vemo, da so prakse večinoma izvedene ustrezno. Morda potreben razmislek o tem kako lažje zaznati tiste »manj ustrezne« prakse. Že sedaj pa študenti izpoljujejo anketo o sami organizaciji, kjer pa so komentarji o poteku prakse, mentorjih ter o samem sprejemu v delovno okolje v splošnem zelo pozitivni. Morebiti je smiseln ukrep tudi podrobnejše spremljanje aktivnosti s pomočjo dnevnika prakse in dodatna pazljivost pri organizacijah, ki so se v preteklosti izkazale za problematične. Seveda v smeri dodatnih priporočil in usmeritev.

1. **Razno**
   1. **Ali je praksa vezana na poletje, ali jo lahko opravijo kadarkoli?**

Kar se tiče administrativne podpore ni ovir za opravljanje prakse kadarkoli. Je pa praksa za dodiplomski študij do sedaj predvidena kot predmet za drugi semester. Študenti pa si želijo prakso opraviti do jeseni, saj jim ta šteje 6 kreditnih točk. Če je kdo neuspešen pri kakšen predmetu potem tudi lažje zaključi letnik, če ima opravljeno prakso. Tisti, ki si želijo napredovanja v višji letnik, bodo sledili temu, da prakso opravili pomladi in poleti.

UKREPI:  
   
Organizacije lahko podajo predloge za prakso in jih posredujejo. Študenti se bi tako lažje in hitreje odločili za opravljanje prakse pri njih. Eden izmed ukrepov, ki bo prav tako pozitivno pripomogel k manjši koncentraciji opravljanja prakse izven poletnega obdobja, je predstavljen že v točki 4a (podrobnejša seznanitev s prakso z dodatnimi spodbudami prestavljena na jesen - v začetek prvega semestera).

* 1. **Ali si mentorji in predstavini organizacij želijo dodatnih izobraževanj organiziranih s stranih UP FAMNIT?**

V splošnem je interes odvisen od vsebine in obsega takšnega izobraževanja. Takšno izobraževanje bi koristilo predvsem za mlajšim raziskovalcem, da jih organizacija potem lahko hitreje vpelje v mentorstvo.

UKREPI:  
  
Smiselno se je pozanimati na drugih inštitucijah, ki podobna izobraževanja ponujajo, kaj je v ta izobraževanja vključeno. Pomembna je vsebina, da ne ponudimo izobraževanja, ki ne bo imelo pomena. Če bo interes, smo na oddelku to pripravljeni tudi organizirati. Naredili bomo poizvedbo, kakšne kompetence bi mentorji potrebovali, preden naredimo program. Po pripravi programa bomo možnost usposabljanja prestavili organizacijam.

* 1. **Kakšna je praksa glede plačila študentom na praksi s strani organizacij?**

Večinoma prakse niso finančno stimulirane. Prav tako v veliko primernih nista krita niti prehrana in prevoz na delo. Večinoma si organizacije sicer želijo, da bi imele možnost plačila. Nekatere v okviru svojih zmožnosti prispevajo kar lahko. Prišli smo do zaključka, da javne ustanove navadno nimajo veliko maneverskega prostora / možnosti plačila za pratično usposabljanje, razen če imajo v teku kakšne projekte, potem je to včasih nekoliko lažje. Problem je tudi v tem, da se stroški pogosto predvidijo s finančnim načrtom za leto vnaprej in je to to lahko dodatna ovira, saj morajo biti sredstva za ta namen tudi vnaprej rezervirana.

UKREPI:   
  
Tukaj posameznih ukrepov s strani UP FAMNIT nismo predvideli. Možnost in odločitev glede finančne stimulacije praktičnega usposabljanja je v celoti v domeni organizacije. Edini ukrep, ki bo morebiti pomagal pomagal pri kakšni dodatni stimulacije s strani organizacij, ki imajo to možnost, je ukrep pod 4a. In sicer, dovolj zgodnje prijave daje več časa in maneverskega prostora za vključevanje študentov v projektno delo in letne načrte dela tudi organizacijam.

1. **Zaključki in usmeritev za naprej**

**Izkušnje s študenti**

V splošnem so organizacije izrazile, da so s študenti in njihovim sodelovanjem zadovoljne. Pogosto to vidijo kot priložnost za nadaljna sodelovanja tudi izven obsega prakse. Največkrat s pripravo zaključnih ali magistrskih nalog. Nekaterim organizacijam pa sprejem študentom predstvalja več kot dobrodošlo popestritev delovnega okolja. Organizacije so izrazile, da so tudi v prihodnje absolutno pripravljene na prihod naših študentov.

**Podobna srečanja v prihodnje**

Srečanja enkrat letno so dobrodošla za vse deležnike. S tem bomo okrepili sodelovanja in se sproti prilagajali ter sprejemali ustrezne ukrepe za čimkvalitetnejšo izkušnjo tako študentov kot tudi organizacij. Poleg tega se pogosto projekti dobivajo sproti, na vsakoletni ravni. Spreminja pa se tudi obseg dela in potrebe posameznih organizacij. S tem se bodo organizacije lažje predstavile in ponudile prakse študentom na aktualnih in bolj usmerjenih področjih, študenti pa bodo s tem lažje pristopili do organizacij, ki jim ustrezajo.

**Ankete**

Opažamo, da organizacije ankete večinoma že izpoljujejo. Stanje bomo sproti spremljali tudi s pomočjo pregleda anke.

|  |  |  |
| --- | --- | --- |
| **Zapisnik sestavil** | **Ime in priimek** | **Datum** |
| Martin Senič | 6.7.2022 |